Tasekla taqbaylit d agerruj i d-ǧǧan lejdud, tkka-d deg ubrid n timawit, d allal n uḥerez d ussiweḍ n umezruy n ussaḍuf d tsekla si tsuta ɣer tayeḍ. Tasekla-agi s umata ad tt-naf tegber ammud aseklan d alqayan i yebnan ɣef snat n tewsatin tigejdanin, tasrit d wanawen-is, tamedyazt s lesnaf-is.Taneggarut-agi tesɛa azal d ameqqran di tmetti taqbaylit, d tin i dyewwin amecwar ɣezzifen, tɛeddad ɣef snat n talliyin : tansayt d tamirant.